
Ստանալու համար դիմել` 
էշհշիճջւ(Թյօսռոճիջե.ԸՕող 


ԴԱՍԱԿԱՆ ՊԱՐԸ ԵԳԻՊՏՈՍԻ ՄԷՋ 


1. ՊԱՏՄԱԿԱՆ ԱԿՆԱՐԿ 


Դասական պարը կամ պալէն համեմատաբար նոր ներմուծում մըն է եգիպ- 
տական մշակոյթին մէջ: Եգիպտացի դասական պարողներու անդրանիկ սերուն- 
դը կազմաւորուած է 1960-ականներուն, որոնց մաս կազմած է Սոնիա Սարգիս 
(Չամքէրթէնեան): 

1958 թուականի նախագահական թիւ 1439 որոշումով հիմքը կը դրուի Պալէի 
Հիմնարկութեան (8216: 1ոտմնաւծ -- Մա'հատ Ալ-Պալէ), իբրեւ Մշակոյթի Նախա- 
րարութեան բաղկացուցիչներէն մէկը: 

Հիմնադրութիւնը եւ յետագայ 15 տարիներու զարգացումը տեղի կ'ունենայ 
խորհրդային մասնագէտներու անմիջական մասնակցութեամբ եւ հսկողու- 
թեամբ: 

1958-ին, մշակոյթի նախարար Մարուաթ 'Օքաշայի հրաւէրով կու գայ 
Մոսկուայի Պոլշոյ Թատրոնի նախկին պարող մանկավարժ Ալէքսէյ Ժուքով, որ 
կը նախագահէ առաջին ընդունելութեան քննութիւնները, ընտրելով 35 աշա- 
կերտներ: Այս 35-էն աստիճանաբար կը յայտնուին 8-ը Ը աղջիկներ եւ 3 տղաք), 
որոնք պիտի դառնային Գահիրէի Պալէի Խումբին առաջամարտիկները: Ժուքով 
կը դառնայ դպրոցին հիմնադիրը եւ կը շարունակէ զայն վարել մինչեւ 19637: 

1958-ին դպրոցը կ՛ունենայ համեստ սկիզբ, դասաւանդումը կատարելով 
Մարմնամարզութեան Բարձրագոյն Հիմնարկութեան երկու սենեակներու մէջ: 
1959-ին կը փոխադրուի Մինեմայի Հիմնարկութեան շէնքը, այնտեղ ձեռք բերելով 
վեց աւելի շքեղ սենեակներ՝ պալէի եւ դաշնակի դասերու համար: 1961-ին Մշա- 
կոյթի Նախարարութիւնը կը համաձայնի աքատեմական եւ պալէի դասաւան- 
դումները միացնել մէկ շէնքի մէջ: Նոյն տարին կը բացուի նախակրթական 
դպրոցը` մինչեւ 12 տարեկան աշակերտներու համար: 1962-ին կ'աւելնայ նախա- 
պատրաստական բաժինը` տարիքային աստիճանը հասցնելով 15-ի: 1963-ին 
կ՛աւարտի շէնքին կառուցումը, որ կ'՛ընդգրկէ յիշեալ դպրոցը եւ կարձ ժամանակի 
ընթացքին կը հիմնուի երկրորդ տարիքային աստիճանը` 15-18, ինչպէս նաեւ 
Բարձրագոյն Հիմնարկութիւնը իբրեւ համալսարանի համարժէք կրթական 
հաստատութիւն: 1963-ի շէնքն է որ կը գործէ մինչեւ այսօր եւ կը կոչուի Պալէի 
Բարձրագոյն Հիմնարկութիւն (Ալ-Մա՛հատ Ալ-'Ալի լըլ-Պալէ), միշտ մնալով 


Մշակոյթի Նախարարութեան բաղկացուցիչներէն մէկը: 

Արդ, հինգ տարուայ ընթացքին, դպրոցը երկու սենեակներէ կը վերածուի 50 
սենեականաոց շէնքի, աքատեմական լրիւ ծրագիրով։ 

1963-ին, հինգ գլխաւոր կին ուսանողուհիներ կը ստանան երկու տարուայ 
կրթաթոշակ` սորվելու Պոլշոյի մէջ'։ 

1963-1966-ի ուսուցիչներէն մէկը կ'ըլլայ Ս. Փաւլով՝ յաջորդելով Ժուքովին:: 

1966-ին, Օփերայի մէջ տեղի կ'ունենայ Գահիրէի Պալէի Խումբին առաջին 
բեմադրութիւնը՝ Պախչիսարայի շատրուանները, մասնակցութեամբ հինգ պալե- 
րինաներուն եւ դպրոցի աշակերտներուն: Մարզիչն ու պարադիրն (-հօռճօջոմ- 
քհօռ էր Պոլշոյի գլխաւոր պարադիր Լէոնիտ Լաւրովսքի: Յաջողութիւեը կ՛ըլլայ 
բացառիկ: Յաջորդ երեկոյեան ներկայ կը գտնուի նախագահ Կամալ ՛(Ապտէլ- 
Նասէր, ռր շքանշաններ կը պարգեւէ գլխաւոր պարողներուն:ձ։ 

1966-1969-ին կը դասաւանդէ Քիրովի նախկին պարող Քոնսթանթին Շաթի- 
լով, միաժամանակ բեմադրութեան պատրաստելով Ժիզէլ եւ Շչելկունչիկ (Իխ- 
ԸԷՒՅԸԼ6-)7: 

1969-1975-ին Անաթոլի Քուզնեցով կը դասաւանդէ Պալէի Հիմնարկութեան 
մէջ, միաժամանակ Պարի Խումբին համար բեմադրելով՝ Տոն Քիխոթէ (1970), Տոն 
Ժուան (1970), Ֆրանչեսքա տա Ռիմինի (1970), Շչելկունչիկ (1972) եւ Պախչիսա- 
րայի շատրուանները (1973): 

1969-ին Պալէի Հիմնարկութիւնը կը դառնայ Մշակոյթի Նախարարութեան 
Արուեստի Աքատէմիի (Աքատէմէյաթ Ալ-Ֆունուն) բաղկացուցիչներէն մէկը`: 

1970-ին Սերժ Լիֆար կը բեմադրէ Ռաւէլի Տաֆնիս եւ Քլոէն։ 

Բեմադրութիւններուն մեծ մասր տեղի կ'ունենար Գահիրէի Օփերային մէջ 
(Օփերայի հրապարակ): 1971-ին շէնքը կը հրկիզուի եւ մինչեւ նորին բացումը 
1988-ին, Գահիրէի ներկայացումները տեղի կ'ունենան Կումհուրէյա, Պալոն, 
Սայէտ Տարուիշ եւ Ամերիկեան Համալսարանի Էուարթ Մեմորիալ սրահներուն 
մէջ: 

1973-ին խումբը կ'այցելէ Պոլշոյ ու Քիրով եւ կը շրջագայէ Թունիս, Պուլկար- 
իա, Եուկոսլաւիա, Գերմանիա, Ֆրանսա, Իտալիա, Չինաստան, Քորէա եւ Միաց- 
եալ Նահանգներ": 

1976-ին խումբը կ՛արժանանայ ոսկի մետալի Եուկոսլաւիոյ մրցոյթին: 

1988-ին Պալէի Խումբը կը փոխադրուի նորաբաց Օփերայի Թատրոնը, ուր 
կը վերակազմուին իր շարքերը՝ համալրուելով հիմնականօրէն ռուս եւ ուքրաի- 
նացի պարողներով:: 1991-ին Գահիրէի Օփերայի Պալէի Խումբը (Շոււօ Օքճոռ 
86 Ըօոքռո») կը լիազօրուի Օփերայի վարչականութեան տակ՝ դառնալով 
հիմնարկի խումբերէն մէկը եւ անջատուելով Պալէի Հիմնարկութենէն: 

1988-2005-ին խումբի գեղարուեստական եւ վարչական ղեկավարը կ՛ըլլայ 
"Ապտէլ Մոն'էմ Քամէլ։ 2004-ին, Քամէլ կը նշանակուի Օփերայի ընդհանուր 


տնօրէն, զոր կը վարէ մինչեւ 2012: Տնօրինութեան ժամանակ, Պալէի Խումբին 
գեղարուեստական եւ վարչական ղեկավար կը կարգէ իր տիկինը՝ իտալուհի 
Էրմինիա Քամէլ-Կամպարելլի: Քամէլ կը մահանայ 2013-ին, մինչ Էրմինիա 
մինչեւ այսօր կը վարէ նոյն պաշտօնը: 

Քամէլ ամուսինները շուրջ 35 տարի հաստատուելով իբրեւ Օփերայի Պալէի 
Խումբի գրեթէ մենատէրերը, արդարեւ, իրենց նպատակէն դուրս կը մնայ ստեղ- 
ծել տեղական-եգիպտական դասական պարի նուագացանկ, օրինակ՝ քաջալերել 
ժամանակակից դասական երաժշտահաններուն յօրինել նոր պալէներ, 
ծրագրուած կերպով վերաբեմադրել սակաւաթիւ հին պալէները, մէկ խօսքով՝ 
եգիպտացի դասական երաժշտահանի գործը դարձնել մնայուն նուագացանկ, 
որուն հետ միախառնուած յառաջ երթալ մշակելու եգիպտական նկարագիրով 
պարային թեքնիք եւ գեղարուեստական արտայայտչականութիւն, որոնք ըլլան 
յարատեւ ու մշտափոփոխ, այլ ոչ թէ սպառին տուեալ գործի բեմադրութեան մէջ: 

Այս առումով Քամէլ ամոլը կատարած է որոշ փորձեր, որոնք հեռու մնացած 
են հետեւողական ըլլալէ, այլեւ անոնց մէկ մասը եղած է ժամանակաւոր 
արտադրութիւնը յատուկ պետական եւ կրօնական առիթներու, հետեւաբար, 
զերծ եղած իրադարձութեան վերածուելու եւ դպրոց յառաջացնելու միտումէ: Եւ 
ասիկա, հակառակ Օփերայի Թատրոնի ունեցած նիւթական հսկայ կարողու- 
թիւններուն: 


2. ԵԳԻՊՏԱԿԱՆ ՆՈՒԱԳԱՑԱՆԿ 


Առաջին յօրինուած պալէն կը հանդիսանայ Արամ Խաչատրեանի աշակերտ 
Ազիզ Ալ-Շաուանի Իզիս եւ Օզիրիսը (3 արար), հեղինակուած 1968-1969-ին: 
Երբեք չէ բեմադրուած, մինչեւ այսօր կը հնչեն անկէ նուագախմբային հատուած- 
ներ: 

1973-ին կը բեմադրուի ուզպեքցի երաժշտահան Մուխթար Աշրաֆիի յատուկ 
յօրինած Ալ-Սոմուտ (Տոկունութիւն) պալէն, Ապտէլ Մոն'էմ Քամէլի պարադրու- 
թեամբ (շհօոշօջուքի»): Քաղաքական-ազգայնական գործ մըն է, ներշնչուած 1967- 
ի արաբ-իսրայէլական պատերազմէն: Յետագային չի վերաբեմադրուիր: 

Կամալ 'Ապտէլ Ռահիմի Օզիրիսը կարձ պալէ մըն է: Անոր առաջին տարբե- 
րակը՝ կազմուած երեք տեսարաններէ, առաջին անգամ կը բեմադրուի 1978-ին, 
Հանովէրի մէջ, Կունտէլ Էփլինիուսի պարադրութեամբ, որ յաջորդ տարի կը 
կրկնուի Գահիրէի Արուեստի Աքատէմիի Սայէտ Տարուիշ Մրահին մէջ, համա- 
գործակցութեամբ Գահիրէի Պալէի Խումբին 7: 

"Ապտէլ Ռահիմ պալէն կը վերամշակէ հինգ տեսարաններու՝ 35 վայրկեան 
տեւողութեամբ, զայն պարգեւելով այսօրուայ յայտնի տեսքը: Նոր տարբերակը 


առաջին անգամ 'Ապտէլ Մոն'էմ Քամէլի եւ Էրմինիա Քամէլի պարադրութեամբ 
կը բեմադրուի 1986-ին Կումհուրէյա Սրահին մէջ եւ նոյն տարին կը կրկնուի 
Լուքսորի Տաճարին առջեւ:5: 

1988-ին, Օփերայի Թատրոնի հիմնադրութեամբ, Քամէլի բեմադրութեամբ 
Օզիրիս կը դառնայ մնայուն նուագացանկի միակ եգիպտական պալէն, պարբե- 
րաբար բեմադրուելով մինչեւ այսօր: Գահիրէի Պալէի Խումբի շրջագայութիւն- 
ներուն ան քանիցս կը ներկայացուի արտասահման, ինչպէս 1999-ին` Ուաշինկ- 
թոնի յօհո Բ. Հշոռշժ» Ըճուօո ԹԷ էհօ Ք6ւքօոոլոջ, /ՃՃոտ-ին մէջ'", 2002-ին` Աթէնքի 
Լ7ԸՅԵ6էէսՏ Ղհճոէ6-ին:, եւ այլն: 

1976-ին, Պալոն Թատրոնին (Մասրահ Ալ-Պալուն) մէջ կը բեմադրուի ՛Էյուն 
Պահէյա օփերէթ-պալէն, որուն երաժշտութիւնը կը յօրինէ Մոսկուայի երաժշտա- 
նոցի Արամ Խաչատրեանի դասարանի ասպիրանտուրան նոր աւարտած եգիպ- 
տացի երաժշտահան Կամալ Սալամա, պարադրութեամբ ՛Ապտէլ Մոն'էմ 
Քամէլի։ 

1986-ին, Կումհուրէա Սրահին մէջ, Քամէլի պարադրութեամբ կը ներկա- 
յացուի Կամալ 'Ապտէլ Ռահիմի պալէն՝ Հասան եւ Նա'իմա, կազմուած երեք 
կարճ տեսարաններէ՞, ռր կ'ունենայ իր վերաբեմադրութիւնը Օփերայի բացու- 
մէն ետք: 

1990-ին, փոփ եւ թեթեւ երաժշտահան ՛Օմար Խայրաթի երաժշտութեամբ 
Օփերայի բեմին վրայ կը բեմադրուի Պալէ Ալ-Նիլ (Նեղոսի պալէն) պալէն, 
պարադրութեամբ Քամէլի՛՛: 

2001-ին, Քամէլի պարադրութեամբ կը բեմադրուի Ալ-Լայլա ալ-քապիրա 
(Մեծ գիշերը) իսլամական-կրօնական-ֆոլքլորիք-քարնաւալային պալէն, երա- 
ժըշտութեամբ աւանդական ոճի երաժիշտ Մայէտ Մեքքաուիի'տ Կ'ունենայ քանի 
մը կրկնութիւն յետագայ թատերաշրջաններուն եւ 2002-ին կը բեմադրուի Լիբա- 
նանի եւ Իտալիոյ մէջ": 

"Աթէյա Շարարայի երկրորդ ջութակի քոնչերթոյի երաժշտութեան վրայ 
յարմարցուած պալէ մը՝ Խաթաուաթ շարքէյա (Արեւելեան քայլեր), 2013-ին կը 
բեմադրուի Օփերայի Թատրոնին մէջ, պարադրութեամբ Քամէլ ամուսիններուն, 
որ կը կրկնուի քանի մը թատերաշրջան եւս: 

Վերջապէս, 2019-ին, Գահիրէի Օփերայի բեմին վրայ կը տեսնուի Մոհամ- 
մատ Սա'տ Պաշայի երաժշտութեամբ Քլէոփաթրա լիարժէք պալէն, Էրմինիա 
Քամէլի պարադրութեամբ: 


3. ՀԱՅԵՐԸ ԵԳԻՊՏԱԿԱՆ ՊԱԼԷԻ ՄԷՋ 


Եգիպտոսի Պալէի Հիմնարկութեան եւ Պալէի Խումբին հետ առնչութիւն 


ունեցող հայերուն եւ հայկական նիւթերուն պատմութիւնը տակաւին պէտք 
ունենալով աւելի ամբողջական բացայայտումի, ստորեւ կը բաւարարուիմ քանի 
մը հիմնական դրուագներով: 


ԷԼԷՈՆՈՐԱ ԳՐԻԳՈՐԵԱՆ 

1970-ականներուն Պալէի Հիմնարկութեան խորհրդային ուսուցիչներէն եղած 
է Էլէոնորա Գրիգորեան», որ նաեւ գործակցած է եգիպտահայ գաղութին հետ՝ 
կազմելով ազգագրական պարախումբ: 


ՄԱՐԿ ՄՆԱՑԱԿԱՆԵԱՆ 

1975-1976-ին, Գահիրէի Պալէի Խումբին հետ Մարկ Մնացականեան կը 
բեմադրէ չորս պալէներ Լռրկիանա, Համլէթ, Շեհերազատ եւ Լէյլա եւ Մեճնուն՞:: 

Լորկիանա միարար պալէի ամբողջ մտայղացումը կը պատկանի Մնացա- 
կանեանին: Մնացականեան ներշնչուած է Ֆետերիքօ Կարսիա Լորքայի բանաս- 
տեղծութիւններու կերպարային մթնոլորտներէն՝ առանց որեւէ ուղղակի իմաս- 
տային առնչութեան: Նուագագրութիւնը (օ05-հծջէոճ| ՏԸ01-6) կազմած է իսպանական 
ժողովրդական երաժշտութեան համադրութեամբ: Առաջին անգամ բեմադրած է 
1971-ին, Փեթրոզաւոտսքի երաժշտական թատրոնին մէջ: 1972-ին բեմադրած է 
Երեւանի Օփերայի եւ Պալէի Թատրոնին մէջ: 

Համլէթ երկու արարով պալէն եւս իր մտայղացումն է: Երաժշտութիւնը 
քաղած է Շոսթաքովիչի 2Համլէթ թատերական ներկայացումի եւ ֆիլմի երաժըշ- 
տութիւններէն: Իբրեւ զուգակից Լռրկիանային, զայն բեմադրած է 1971-ին՝ 
Փեթրոզաւոտսաք, եւ ապա 1972-ին՝ Երեւան: 

Յատկապէս Լորկիանան կը դառնայ Գահիրէի Օփերայի Պալէի Խումբին 
մնայուն նուագացանկային երկը, որ կը շարունակուի բեմադրուիլ մինչեւ այսօր: 

2001-ի բեմադրութեան կը միանայ նաեւ Համլէթը: "Ապտէլ Մոն՛Էէմ Քամէլ 
յատուկ կը հրաւիրէ Մնացականեանը պատրաստելու բեմադրութիւնը: 

2005-ին, Օփերայի Պալէի Խումբը զայն կը բեմադրէ Պաշքիրի Օփերայի եւ 
Պալէի Թատրոնին մէջ, Ռուտոլֆ Նուրէեւի անուան 11-րդ միջազգային պալէի 
փառատօնին: 


ԳԱՅԵԱՆԷ ԵՒ ՍՊԱՐՏԱԿ 

Գահիրէի Պալէի Խումբի մասնակցութեամբ երկու անգամ բեմադրուած է 
Արամ Խաչատրեանի Գայեանէ պալէն։ 

Առաջին անգամ 1979 Դեկտեմբեր 7-ին, Գահիրէի Արուեստի Աքատէմիի 
Սայէտ Տարուիշ սրահը, շարունակուելով մինչեւ ամսավերջ: 

Բեմադրութեան համար յատուկ Հայաստանէն կը հրաւիրուին Վիլէն 
Գալստեան, Ռոբերտ Էլիբէկեան եւ Մուրատ Մուրատեան: Կը մասնակցին 

ՇՅ1ԻՕ Օքշոճ ԷԼՕստօ - հԼուո էԼում 
25, 26, 27, 28 ՕՇէօԵ6ո 2020 - 8 ք.ո. 


Մարկ Մնացականեանի Լորկիանա պալէի վերջին բեմադրութեան ազդը 
Գահիրի Օփերայի մէջ, 25-28 Հոկտեմբեր 2020: 


Գահիրէի Պալէի Խումբի անդամները եւ Պալէի Հիմնարկութեան ուսանողները: 
Գայեանէի գլխաւոր դերով հանդէս կու գայ Սոնիա Սարգիս (Չամքէրթէնեան): 
Նուագախումբի բացակայութիւնը կը փոխարինուի ձայնագրուած երաժշտու- 
թեամբ»: 

Երկրորդը Գայեանէի կրճատուած համադրութիւն մըն էր, որուն բեմադրու- 
թիւնը տեղի կ՛ունենայ 2004 Ապրիլ 23, 24, 28, 29 եւ 30-ին, Գահիրէի Օփերայի Մեծ 
Սրահը, մասնակցութեամբ Գահիրէի Օփերայի Պալէին եւ Գահիրէի Օփերայի 
Նուագախումբին, պարադիր՝ Մերկէյ Քրուփքօ, նուագավար՝ Մուսթաֆա Նակիշ: 

Գայեանէի երրորդ բեմադրութիւնը 2007 Ապրիլ 15-ին՝ Գահիրէի Օփերայի 
մեծ սրահը, եւ Ապրիլ 18-ին Աղեքսանդրիոյ Սայէտ Տարուիշ օփերան, տեղի 
կ'ունենայ Երեւանի Սպենդիարեանի անուան Օփերայի եւ Պալէի Թատրոնի 
անձնակազմով (պարախումբ եւ նուագախումբ), առանց տեղական մասնակցու- 
թեան": 

Խաչատրեանի Սպարտակի առաջին բեմադրութիւնը կը կայանայ 1993-ին, 
Գահիրէի Օփերայի մէջ, Նովոսիպիրսքի Օփերայի եւ Պալէի Թատրոնի ամբողջ 
պարախումբին մասնակցութեամբ, բայց Գահիրէի Օփերայի Նուագախումբի 
կատարումով, նուագավար՝ Ալեքսէյ Լիւտմիլին»: 

Նոյն վայրը, 16 տարի ետք՝ Ապրիլ 2009-ին, Պելառուսի Ազգային Օփերայի եւ 
Պալէի Թատրոնը եւս կը բեմադրէ Սպարտակը, պարուսոյց՝ Վալենթին Ելիզար- 
իեւ, կատարումով Գահիրէի Օփերայի Նուագախումբին, նուագավար՝ Նիքոլայ 
Քոլիատքօ: 

'Ապտէլ Մոն'էմ Քամէլի հրաւէրով կրկին կու գան Ելիզարիեւ եւ իր անձնա- 
կազմը, որոնք կը մարզեն Գահիրէի Օփերայի պարախումբը եւ 2010 Փետրուա- 
րին ամբողջապէս տեղական ուժերով, կը բեմադրեն պալէն։ Օփերայի Նուագա- 
խումբը կը վարէ Նայէր Նակի։ 

Առաջին անգամն է եգիպտական պարախումբը կը բեմադրէ Սպարտակը: 
Ներկայացումը ոչ կանոնաւոր կերպով կը կրկնուի յետագայ թատերաշրջան- 
ներուն մինչեւ 201624: 


ՄԱՐԻԱՄ ԿԱՐԱՊԵՏԵԱՆ 

Ծնած է Գիւմրի: 2009-ին աւարտած է Երեւանի Պարարուեստի Պետական 
Քոլէջը: Նոյն տարին միացած է Սպենդիարեանի անուան Օփերայի եւ Պալէի 
Թատրոնին, միաժամանակ արուեստի դպրոցի մէջ դասաւանդելով պալ է եւ 
մնջախաղ: 

2010-ին ելոյթ կ'ունենայ Վլատիմիր Սփիւաքովի Մոսկուան Կը Դիմաւորէ 
Ընկերներուն 7-րդ միջազգային փառատօնին, ուր մասնակցելու եկած էին 33 
երկիրներու երիտասարդներ: 

2011-ին կը միանայ Գահիրէի Օփերայի Պալէի Խումբին, որուն անդամն է 


մինչեւ այսօր: մոտւջիեմ Խ/ոքոշւոօ-ին կը տեղեկացնէ Գահիրէ գալուն հանգամանք- 
ները. 


Յանկարծ, ւրէկ օրուայ ընթացին փոխուեցաւ իւ կեանքս: Քրոջս Հետ մտած էի 
ւլարաղդեստի խանութ ւը (Երեւանի մէջ|, որ խիսւո խճողուած էր: ՊւսւուսՀւսբար, ՓւսՀիրէի 
Օւիերայի Թւստրոնի ւալ էի ւլարողները եւս կը դտնուէին ւ յնւոեղ: Անոնք Հա յասւոււն եկած 
էին եգիպտական Մչակուլթա յին Օրերու ձեռնարկներուն ւունչութետւիբ: Քույրս բաւական 
ւարդաւիօւո ըլլալով, կը սկսի ղրուցել եղիպտացի ւլարողներէն ւրէկուն Հետ, որ կը Հաղորդէ՝ 
թէ եգիպտոս կարիք ունի յաւելեալ ւլալ էի ւլարողներու: Ունկնդրութիւն կատարելով 
ՓւսՀիրէի Պալէի խումբի ղեկավար էրմինիա Բւսւիէլի ւսուջեւ, անմիջւաւվէս կ'ընդունուիւի 
խումբի ւսնդաւի: Ունկնդրութենէն ընդամէնը Հինդ օր եւո.ք կը դւոնուէի ՓւսՀիրէ, ուր սկսայ 
իւր Հաճելի ճանաւզարչս իբրեւ ՓւսՀիրէի Օփերայի ւպարող՞8: 


Թատերաշրջանի աւարտին կ'ունենայ իր առաջին մենապարային ելոյթը 
Շչելկունչիկի (Հխեշռոն6ո) մէջ: Մենապարային ուղին կը շարունակուի Օզիրիտվ, 
Ժիզէլով եւ այլն: 

2014-էն սկսեալ գեղարուեստական ղեկավարն է Յուսաբեր Մշակութային 
Ընկերակցութեան Մարդարապատ պարի համոյթին: 

Նիշերու Պար (Ըհճոոուծք Սմոշճ) դասաւանդած է Գահիրէի Ժամանակակից 
Պարի Կեդրոնին մէջ»: 

2017-ին կը ներկայացնէ Հայաստանը Հարաւային Ափրիկէի Միջազգային 
Պալէի Կալային: 


ՀՐԱՆԴ ՔԷՇԻՇԵԱՆ 

Գահիրէի Օփերայի Պալէի Խումբի գեղարուեստական ղեկավարութեան 
համատեղ, "Ապտէլ Մոն՛էմ Քամէլ 1998-2004-ին եղած է նաեւ Օփերայի վարչա- 
կան տնօրէնը: Այս շրջանին է որ իրեն կը մօտենայ եգիպտահայ երաժշտահան- 
գեղանկարիչ Հրանդ Քէշիշեան եւ ցոյց կու տայ նոր յօրինած պալէն` Անիս 
Ալ-Ճալիս, հիմնուած Հազար ու մէկ գիշերներուն վրայ: Յօրինումը կատարած 
ըլլալով քիպորտի վրայ (նուագագրութիւնը (0-Շհճջեո| ՏԸօւ6) կր կազմէ յետա- 
գային՝ քիպորտի ձայնագրութեան հիման վրայ), Քամէլ զայն կ'ունկնդրէ, լսելով 
նաեւ հեղինակին բացատրութիւնները: Ծրագիրը կը մնայ անհետեւանք: Ըստ 
Քէշիշեանին, պատճառը դրամն է. 


ՓւսՀիրէի օփերան կ'ուզէր բեմադրել, բայց երբ տեսան թէ ո՛րքան ծախսի կը կարօտի, 
եւո կեցան, որովՀեւոեւ նաեւ իրենց ուժերէն վեր էր նւիան պալէի մր բեւլադրութիւնը: Րսեւի 
նւսեւ, որ արաբական աշխարՀին ւՐէջ ւալ էի մր փրէմիէրան չէ եղած. միակը մյու օփերան 
եղած Ե: 1871-ին. անկէ անդին՝ ոչ ւրէկ ւլալէ բեւի դրուած է30: 


Մէկ կողմ ձգենք պալէի եւ օփերայի փրէմիէրաներուն պզտիկ շփոթը: Պալէի 
պարագային, վերը յիշուեցան Եգիպտոսի մէջ եգիպտական գործերու աշխարհի 
փրէմիէրաները, ուրիշ հարց՝ թէ անոնց հետեւողականութիւնը հեռու է բաւարար 
ըլլալէ: Իսկ նիւթականի առումով կը բաւէ յիշել 2009-ի Մպարտակը, որուն 
համար ծախսուած գումարը բնաւ կարելի չէ թերագնահատել: Գահիրէի Օփերան 
ունի հսկայական պիւտճէ եւ կարող է նաեւ հովանաւորներու միջոցով ապահո- 
վել յաւելեալ մուտքեր: 

Անհետեւանք մնալուն պատճառը կը կայանար գեղարուեստական ղեկավա- 
րի որոշումի միանձնութեան մէջ: 

2016 Յունուար 9-ին, Գահիրէի Օփերայի Մեծ Մրահին մէջ, Գահիրէի Մէմֆո- 
նիք Նուագախումբը՝ ղեկավարութեամբ Յարութ Ֆազլեանի, կը կատարէ Անիս 
Ալ-Ճալիսի նախերգանքը՝:: 


ԾԱՆՕԹԱԳՐՈՒԹԻԻՆՆԵՐ 

1. Եգիպտոսի Մշակոյթի Նախարարութեան արաբերէն կայքէջը՝ 
հե ք://ՃՊՃՊ.ՊՈՕօՓՇ.քօՓՀ.6`ք /3434131/388ք811142806Տ5- 
ոտւ/9028964Ճ7962996839628964Ճ7962890ՃՔ96Ծ9968Ճ06Ծ906859629908Ճ0608960Ճ9- 
9620890:.790999684960996819699968696999688965999686/902896/.796019996084960999608590289689 
062թ99687965Ծ896ՃԲ-9062896Ճ79629968496089689960896Ճ7906999684906099689- 
9699968496299084962896/88962896/.7960996849609968,/196099087/: 

2. Շ7ՇՇաոոք 68161 Օաւմլո 9:ոոաւօոճոոչ, հեէք://Խ-քթւօ-ԵՅԱՑՆ.ւս/հեռւ/)/)յսՃօՃ.հեոԼ 

ԾուԵՑոՅ Քճուու ԽուէոԵլԼ, Շհօոօօջոճքի» 1ո ԸՅԼոօ,' /1ոճշօ ՍՄ/օԱՄ հ/քճշւոծ, Լօոմօո, ՄՕխոճ 
28, ԱնողԵտւ 2, հ/ճւշհ-Ճքոյ 1977, ք. 19. 

3. Ծուեուը Էճուու ՃուէՀԵլ, նշ. յօդ-ը, էջ 20։ 

4. Անդ, էջ 20: 

5. Քու ոՇ Ը աաք 627161, ՖՀ61: տող աաւօոճ ուտ, Լ. քճր. 1Օ. ԷԼ Լքուօքօու, հ10Ըոտ:: 
ՇՕՑՏԸՇՆԸԻՅՏՑ 5: այւՕ ԱՇ, 1981. 

6. Ծուեուը Բմումւ Խուէոել, նշ. յօդ.ը, էջ 20։ 

7. Ք7ՇՇաուք 681161 Օա էու ոաօոճշլւչ, հէէք://ՄՄՆ.քթւօ-ԵՅԱՑէ.ւս/հաոլ/գ/զ8:107.հնռ|. 

8. Ք7ՇԸաոէ Շոյւ61 Օուչու 9ուղաաւՕոճ րու հնք:/77.քւօ-ԵՅԱՇե.ս/հէուլ/Ճ/Ճսշոճոօ.հէու|. 

9. Եգիպտոսի Մշակոյթի Նախարարութեան արաբերէն կայքէջը: 

10. Խ1ոո7/ ՔԼՇո Տոօմջոոտտ, Օճլոօ Օքճու 82Ա6ե/ 1ո 7իճ հոշ)Շ10քճճեճ օք Ս/օ014 8ճկ6ե Լոռհշտ, 
Ծօազ6-, ԻԲ (օէ, Լօոմօո: Խօսոոճո ծ. 112էԱ616)գ, 2015. 

11. Ք6Եւռ Շռոոծ ոոմ յստւհ 1/ճշեոճյ, "Խջ7քե' ւո 7հճ Օմ6ոմ Սշռօոճւ) օք Սոոօշճ, Օ41Թ:մ 
Սումճոտ1է7 9ւ6տՏ, 2003, ք. 150. 

12. Սամհա Ալ-Խուլի, Ալ-քաումէյա ֆի մուսիքա ալ-քարն ալ-'աշրին (արաբերէն՝ 
Ազգայինը՝ Ի. դարու երաժշտութեան մէջ), Քուէյթ, 1992, էջ 253: 

13. Անդ, էջ 253: 

Ուաֆա' 'Ալի "Ապտէլ Մակիտ, «Տոր ալ-է՛լամ ուա ուասա՛էլ ալ-թաուասոլ ալ-էկթը- 
մա՛ի ֆի նաշր ֆանն ալ-պալէ» (արաբերէն Լրատուութեան եւ հասարակական ցանցե- 
րուն դերը պալէի արուեստը տարածելու գործին մէջ), Լրատուութեան, եորարարութեան 

եւ զարգացումի երրորդ միջազգային համաժողովի նիւթերէն, Աղեքսանդրիա, 28-30 
Ապրիլ 2018, էջ 1197, 1202։ 

14. Օ601ջ6 յճՇէտօո, "Օոլոօ Օքճոո 8416," Օռոշօ 7/ճքոշւոծ, 26 հ/ճ 1999, 
հեքջ:/ ՄՄ Մ.Ամոշճութմշլո6.ԸՕդ/Ը31-0-օքճոո-Ետի6է-2306861069.հւո|. 

«Ֆերքաթ պալէ ալ-Քահերա պահարաթ ալ-ամրիքան» (արաբերէն՝ Գահիրէի Պալէի 
Խումբը զմայլեցուց ամերիկացիները), Ալ-Էսպու, 21 Յունիս 1999: 

15. Տոոմու Մօաքող-Ճուհւաճոու, ԸՅ1օ 8ՅԱ6է Շօութոո ճէ Լ7ՇՅԵ6էէսՏ "ԼԻճՅէՇո էօ հճլք 716- 
ռոտ օք Ճ1Ծ5,' ճնռւհւուճոուՇօու, 10 ՏօքեճոԵտւ 2002, 

ԿԵՆՄԱԳՐԱԿԱՆ ԱԿՆԱՐԿ 


Բուն անունով՝ Սոնիա Սարգիս Չամքէրթէնեան: Ծնած է Գահիրէ, 1954 Յուլիս 
2-ին: 

Կը յաճախէ Գալուստեան Ազգային Վարժարանի մանկապարտեզը: շարու- 
նակելով մինչեւ նախակրթարանի երկրորդ դասարանը, որմէ ետք 1963-ին 
կ՛ընդունուի Գահիրէի Պալէի Հիմնարկութիւնը (856: Լ1ոտջաաէ6 -- Մա՛հատ Ալ- 
Պալէ): 550 դիմորդներէն կ՛ընտրուին ինը երեխաներ, որոնցմէ մէկն էր Մոնիա։ 
Ասիկա այն տարին էր՝ երբ Հիմնարկութիւնը կ՛'ունենար իր մնայուն շէնքը եւ 
վերջնականապէս կը կազմաւորուէր իբրեւ կայուն հիմնարկ: 

Շուտով փոքր դերերով կը սկսի մասնակցիլ բեմադրութիւններու, օրինակ` 
1965-1966-ին, Գահիրէի Օփերային մէջ, Թաշքէնթի պալէի խումբի ներկայացում- 
ներուն: 

1967-ի սկիզբները կը մասնակցի Մթուտիօ Միսրի Մանուկները եւ երաժշտու- 
թիւերը խորագիրով եգիպտական ծանուցողական ֆիլմին, որ երկու օր կը 
ցուցադրուի Եգիպտոսի հեռատեսիլէն եւ ապա՝ արաբական երկիրներու ու 
Ճաբոնի հեռատեսիլներէն: 

1967 Դեկտեմբեր 1-ին Օփերային մէջ կարեւոր դերով կը մասնակցի Տոն 
Քիխոթէ պալէին': 

Իբրեւ յառաջադէմ ուսանողուհի, Մշակոյթի Նախարարութիւնը 1971-ին զինք 
կը ղրկէ Արեւելեան Գերմանիա, ներկայ գտնուելու պարային ելոյթներու եւ 
ուսումնասիրելու պարարուեստըշ: 

1971 Դեկտեմբեր 12-19-ին՝ երբ Օփերան արդէն հրկիզուած էր, Պալոն 
թատրոնին մէջ կարեւոր մասնակցութիւն կ'ունենայ պալէի յայտագիրին, ցուցա- 
բերելով «գեղեցիկ ոճ եւ շարժուձեւերու ճշգրտութիւն»:: 

Կը մասնակցի Մոսկուայի Երկրորդ Միջազգային Պալէի Մրցոյթին, որուն 
ծիրին մէջ, 1973 Յունիս 7-ին, Ապտէլ Մոն' էմ Քամէլի հետ ելոյթ կ'ունենայ Պոլշոյ 
Թատրոնի բեմին վրայ", ըլլալով առաջին եգիպտուհին՝ որ պարած է Պոլշոյի մէջ՝: 

1976-ին, Սոնիա Սարգիս եւ Հասան Շեթա կը մասնակցին Թռքիօ Քոնքորտին, 
ներկայացնելով 10 վայրկեան տեւողութեամբ գործ մը՝ հիմնուած արաբական 
աւանդավէպ Մաժնուն Լայլայի վրայ, որուն երաժշտութիւնը յօրինած էր Հալիմ 


Ալ-Տապղ: Յանձնաժողովը այնքան կը տպաւորուի, որ 1977-ին կը հրաւիրէ 
ամբողջ Գահիրէի Պալէի Խումբը՝ ներկայացում ունենալու Ճաբոնի մէջ": 

1977-ին կը դառնայ Գահիրէի Պալէի Խումբի առաջին պարուհի (քուոռ ԵՀԱՇ- 
ռոչ)՛, եւ այդ հանգամանքով կը շրջագայի աշխարհի զանազան վայրեր: 

Իբրեւ գլխաւոր պարուհի հանդէս եկած է բազմաթիւ պալէներուն մէջ՝ Տոն 
Քիխոթէ, Կարապի լիձը, Շչելկունչիկ (Լեճ Ախեշոոոէ6յ), Ժիզէլ, Շոփինիանա, 
Քոփելիա, Մաժնուն Լայլա, Եօթը գեղեցկութիւններ, եւ այլն: 

Գայեանէ պալէի եգիպտական առաջին բեմադրութեան գլխաւոր դերակա- 
տարուհին է՝ Գայեանէի դերով: Ինչպէս վերը նշուեցաւ, առաջին ներկայացումը 
կայացած է 1979 Դեկտեմբեր 7-ին, Սայէտ Տարուիշ սրահին մէջ: 

Շաֆիք Շամմաս 1ճ ՔոՕԶՒճՏ ճջքեճո-ի մէջ Դեկտեմբեր 9-ին պիտի արձա- 
նագրէր. 


Առաջին ւլարուՀին, 0ր. Սոնիա Սարգիսը, եդիպտաՀայ ւը, ւեղի ներկայացուց յուղիչ 
կատարում ւը: Իր նա յուած-քներուն ւպայծառութենէն, անոնց անձկութենէն, թեւերուն 
չարժոււիներէն, ինչպէս եւ իր քայլերուն թեթեւութենէն կը յայոնուէին առասպելական 
ՀերոսուՀիին ցնծուլթիւնն ու սարսուիը: Իր ւլարին բանաստեղծականութիւնն ու ֆնարակա- 


1998-ին, Հելիոպոլսոյ Քորպա թաղամասին մէջ կը հիմնէ պարի փոքր 
արուեստանոց մը: Աստիձանաբար մեծնալով եւ ծաւալուելով, յետագային անկը 
փոխադրուի իր ներկայ ընդարձակ վայրը՝ 187 'Օրուպա փողոց, Հելիոպոլիս: 
Արուեստանոցը կ'անուանուի ՛Լհճ Զոոշճ Քոշէօո7, եւ ներկայ դրութեամբ, բացի 
դասական պարէ, կը բռվանդակէ Հիփ-հոփ, ճազային եւ լատինական պարեր, 
ինչպէս նաեւ զումպայի եւ եռկայի դասարաններ: Ունի մանուկներու եւ չափա- 
հասներու բաժիններ: 

Արուեստանոցը տարեկան մեծ ձեռնարկով կը ներկայացնէ իր գեղարուես- 
տական արտադրութեան բոլոր կողմերը»: 

Աւետիս Եափուճեան կը նշէ որ Սոնիա Սարգիս «Մեթրօ Կոլտուին Մէյըը 
ֆիլմարտադրիչ ընկերութեան Արեւածագ լիամեթրաժ ժապաւէնին մէջ ներկա- 
յացուած միակ եգիպտուհին էր»'4: Տեղեկութիւնը տակաւին կարիք ունի հաս- 
տատուելու: 

Եգիպտական սինեմայի մէջ մասնակցած է մէկ ֆիլմի` Ալ-Թրելլա (Բեռնա- 
կառքը), ցուցադրուած 1985-ին, պարով եւ դերակատարութեամբ: Ֆիլմի անւա- 
նաթերթին եւ ազդ-պաստառին վրայ գրուած է՝ «Սոնիա Սարգիս, Եգիպտոսի 
առաջին պալերինա»։ 

2019-ին, Գահիրէի Օփերայի հիմնադրութեան 150-ամեակին առիթով, Եգիպ- 
տոսի Մշակոյթի Նախարարութիւնը, նախարարուհի Ինաս ՛Ապտէլ Տա'էմի 


Եգիպտոսի մէջ Գայեանէի առաջին բեմադրութեան յայտագիրը, 
Դեկտեմբեր 1979 (տեսնել յաջորդ էջերը): 

ԲՃՆՆՔՐ 
ԳՃՆՃԿԽԼ 


ԽԱՆ) 

որոտ 174.Ա1օռ 
Շիօոօօջուքի տոմ մ1Ի66Աօո 
Տէոէճ ձ6515ո ճոճ ՇօՕտէսուճտ 


Շիհլ68 օք զոռօճ էոտլոծոտ 


Է Ճո 1Աշհ Խիտ էշհճէսոլոո 


: ՄԱՇո Շրտնոճո 


: ՄԱՏո ՇԱտատո 
Է Նօետոէ ԽԱԵ6ուճո 


: Դ1օ0ոոմ 81օ0ոոմ տո 


Շ6ՈՑոՅ | Ծ1Ի66էօԻ 


Ծոճոշճ ճոմ էոճլո6ոտ : 


Թյւռոօ 316օօօոքճուռծու : 


ԷԼ ՃՎՏ օք էհօ ՃՕօրձտիօքտ : 


ԽչծօսԱօո օք տետ զճտքո : 


Նջհնոջ : 
Տեւջօ Ոտոճքօռծու : 
ԵՖրօմսօեօռ : 


Շ4ՏԸ 


ՇՏճոճիհ : 


| խօ ւ 


Ծո. 1տոտէ ոհ 
ՏԱ ԽաՄճ1ՏՏԻՎՕՄՃ 
ՆՄոօօհ Մստսք 
ՄԱտո1 Տոլոռ 

Ծր. Ճմ61 ձճոճ 
18141 Շու 


Ղաոճ ԽՃ 
նեւ Թճքուոօմը, 


Ւրնոճէ Խիճ 1 
ճահճի ԽԼԱՏէքը 
Օզոնի Ճեմս) Տոլոող 
ԽԼո7 Մոտ 

Ճ2178... 


1ոտ8ք Ճ1-ԹՅէՏ| 
Ճոն Ղոզոօտ 
Ճո Տոմ 


Բոզ Էլճոոջ, 
Մոզ ՃԼ-Տիռու 


ԽԼօՈ1Տ ՄՕստտոք 


Տօուտ ՏՏՒԽՇՇՏ 
Ահճչո ՃԷ-Ճո1ը 
ՏճհԻ Էոու 


ճին Տիսեոլ 
Շո). Ճ ԷԷ ոճ 
Ճիհոտզ ձտիսը 


ՆՄքօօհ Մստսք 
Էլտու Ճշողլ 
Ղճհտօօո ԱՇՇՏհ 

ԻՇսոծ : Էջի Ճճտիսը 
Ճել Մսոլտ 
Խազեհ քտտնո 
ՊՄՅԱՅՆ ձն 


ՇՏոճո ւ Ճհոոմ ճտիսը 
Շոոոլ Բսճմ 
ԽճոՀզմո Ճո 
Խլօհօե Ճ1-էնոօօձլ 


Շոոճոծի'Տ ՔԲնէիօր - ԷՅոնո Ճ-Խոադիօօմ 
Ծր. Լոտ Մոհջը 


Ճլեօտ Քճէհօը ւ Ծո. Ճձ61 Ճո 
Ծո. 1Տոտէ Մահը. 


ՇոֆոոծիՑ ՔոՇոզտ : Տաոճմհ Ճեմզմմ ԽԵտիհւոդո 
Տճհտճո Էտու 
ճել ՄՖսոյդ 
Սո Էոռլ 
Քո ոոհ ՃտիսԻ 
Ճո ԽԼօեճոօձ 
Ճաք ճիոոմ 


ՂՏՈԱզ ՃԷՂՏ7 
Ոճ Մսուտ 
Շատ Բառն 
Խոոտմող, Ճո 
Տհօուք Թռհճմօո 
ՂՅՈզ Քսճզ 


ՃոաղճոՑ Քոլբոզտ : 


Յոզ 
1ՏողԵօոտ օք էհօ ՇՏ1Իօ 8ՏԱ6Է Ղոօսքօ 


Ճոզ 
Տեսզ6ուտ օք էհճ Էրքիտը ՑՅԱՇԵ 1ոտենսէ6 


(դ161 վմսխոուլգ վովեմոր տվդղսո) 
վմմսշ տորվր պզրմը 'ովեմոր ուվդսը զղտզիոծ 
կտմո շվսմոջ տոր '6/61 մզմրզտկզՆ Վդողոոծ 

(դ161 վուսոոլՓ վովեմոր վսր) 
վմմսշ տորվրո պզրմը 'ովեմոր ուվղսր զղողզուծ 
կտմո շվսմոջ տզոոր '6/61 մզմրզտկզՆ զդողոոծ 

ԳայեանԼ, Դեկտեմբեր 1979, Մայէտ Տարուիշ սրահ: 
Գայեանէ Սոնիա Սարգիս, Արմէն Ահմատ Շոքրի: 
(Սոնիա Սարգիսի Ֆէյսպուքի էջէն) 

Գայեանէ, Դեկտեմբեր 1979, Մայէտ Տարուիշ սրահ: 
Գայեանէ Սոնիա Սարգիս, Արմէն Ահմատ Շոքրի: 
(Սոնիա Սարգիսի Ֆէյսպուքի էջէն) 


Գայեանէ, Դեկտեմբեր 1979, Մայէտ Տարուիշ սրահ: 
Գայեանէ Սոնիա Սարգիս, Արմէն Ահմատ Շոքրի: 
(Սոնիա Սարգիսի Ֆէյսպուքի էջէն) 

Գայեանէ, Դեկտեմբեր 1979, Սայէտ Տարուիշ սրահ: 
Գայեանէ Սոնիա Սարգիս, Արմէն Ահմատ Շոքրի: 
(Սոնիա Սարգիսի Ֆէյսպուքի էջէն) 

(դ161 վմսխուլգ վովեմոր տվղսո) 
:ովեմոր տվղսղ զղոզիոծ 
կտմո շվսմոջ տոր '6/61 մզմրզտկզՆ զդողոոծ 

(դ141 վմսխոհլգ վովեմոր տվղսր) 
ովեմոր տվղսղր զղոզիոծ 
կտմո շվսմոջ տոր '6/61 մզմրզտկզՆ զդողոոծ 

Գայեանէ, Դեկտեմբեր 1979, Սայէտ Տարուիշ սրահ: 
Գայեանէ Սոնիա Սարգիս: 
(Սոնիա Սարգիսի Ֆէյսպուքի էջէն) 

Գայեանէ, Դեկտեմբեր 1979, Մայէտ Տարուիշ սրահ: 
Գայեանէ Սոնիա Մարգիս: 
(Սոնիա Մարգիսի Ֆէյսպուքի էջէն) 


(դ141 վմսխոոհլՓ վովեմոր տվղսր) 
ովեմոր տվղսղր զղոզիոծ 
վամո շվամուջ տզնոր «6761 մզմրզտկղՆ զդոզնոծ 

Մաժնուն Լայլա։ 
Կը պարեն՝ Մոնիա Սարգիս եւ Հասան Շեթա: 
(88ւԵՅ ոո Էճուո: Խուէո 1, Շհօոօջոոքի 1ո Ը1ոօ: ԸԼոՏՏ1631 ԹՅԱ6Է Շօուճջ էօ էջ7քե' 
շ«նոտօօ Ն/0114 Խ/ռքոշւոճ, Լօոմօո, Մօխոճ 28, ԻնդեԵտւ 2, 
Խ(ուշհ-/Ճքուլ 1977, քք. 18-19) 

| Կարապի լիճը: 
Կը պարեն Մոնիա Մարգիս եւ Հասան Շեթա: 
(8ուԵոոո Էճուու Խուէո եՆ, Շհօոօջոոքի 1ո Ըո1ոօ: ԸԼոՏՏ1631 ԹՅԱ6է Շօուճջ էօ էջ7քէ,' 
շ«նոտօօ Ն/0114 Խ/ռքոշւոճ, Լօոմօո, Մօխոճ 28, ԻնդԵտւ 2, 
Խ(ուշհ-Ճքու 1977, քք. 22-23) 

ղեկավարութեամբ, յատուկ հանդիսութեամբ եւ հանդիսաւորութեամբ Օփերայի 
բեմին վրայ կը պատուէ եգիպտացի 12 վեթերան արուեստագէտներ, որոնցմէ 
մէկն էր Մոնիա Մարգիս: 

Սոնիա Չամքէրթէնեան երբեմն մասնակցած է հայկական ձեռնարկներու: 

1969 Յունուար 6-ին, Նայլ Հոլի մէջ, պալէի համարով ելոյթ ունեցած է Հայ 
Գեղարուեստասիրաց Միութեան Երիտասարդական Փառատօնին::: 

Երեք անգամ մասնակցած է Գահիրէի Հայկական Ընթերցասրահի Երիտա- 
սարդական Ծաղկատօններուն, 1978 Մարտ 26-ին՝ Նայլ Հոլշ, 1983 Ապրիլ 3-ին՝ 
Էուրրթ Մեմորիալ Հոլ 5, եւ 1992 Ապրիլ 19-ին՝ Քոլէժ տը լա Սալ" 

Սոնիա Սարգիսի կրտսեր եղբայրը՝ Միմոն Չամքէրթէնեան, 1995-2012-ին 
եղած է Գալուստեան Ազգային Վարժարանի տնօրէնը, իսկ 2010-էն մինչեւ այսօր 
տնօրէնն է Նուպարեան Ազգային Վարժարանի: 

:վրզ.ոՏ զտող, ոողվ վվւսմոմուվող վմնկածր մրողշւսմեոմստո 
'իսժվսո ղվկվողրտ-051 դողծւսմնոդրվվ վոոմզփՕ վզմվվոծ մվետոոկի դոկտտովողծ 


ման Արարքի 
ՈԱ Ն2--Յ-՞՞ 
| Է ԲԵՐՏ ԾՂ:6 


| ԽՏ 69 «ՉՀ ծԱոՐՇ թ լր ժում ոո-զ Վի տանաի 


| Ը( Է0ԼՀո»ր-թ 
Բոր 5-- «Ը 


բշ»  ՂԱՏԱ» Մար Լատքո 

Հաշ ՈՂ 97/61 տմտոՈ 92 մմվետտնո| վղօտոկնոՕ ղակատնմոոռտվմզ 


9847 ՂՈՇԱԱՍՈ ՆՍԱՂՀՈՑՑ յոօվ կորկուխ -.ռ ՂՈՂՔՆՈՏՈՓ ՂՈԹՎԱՄՈՒ «Սմ յոտոոմատե, ղոզոսմաիովնղո: 


'ՂՈՎՏՂՄ ԱՆ ՂՈՓՎՄՄՈԻ 


ՂՈՑԵՂԱԾԱՆ ՂԱՔՎ.Մ7՞Ւ դշվձացո ոռ «ց 
մր կասգխոծ ՂՎՈՄՈՈ ՏՎՄՑ "մՊՄՈՂՎԱՏ» «օմցարավլ» -:ֆ 
ցվա ւ: 
Գպեուսղ ոռոգ, 3 ժ/ՖժՌՈՄՎՏ ՈՎՆՊՎՈ ՛մ0 կացոտվ, -«Տ 
ՈԿ ՈՐ | ՂՊԿՈՅՈՒՍՈ ՈՎՏՂՎԱ ցովմեացառոոաը --ն 
ա ՍՎզՂՂՎՈԺՈՎՂ "ՏՎՍՎ. իր 
մր կասղմոոտ ՎԺՈԽՎՍՂ-"Ո՞4"Ո-2 Վզ "ՈՍ 92 «զկատը վցտեցզղ - 1 
ցզզյան վցզցտիսըդ Հաա 
ՈոորՈ:3 
ՂՈՂՈՎՈԾ ՈՎՖմՈՌ 9:վ4ռսռօովոցո) -"է 
(փրսշտտակացզր ցվմրավ ցոտղտտղաո վզնոլ, վոստովեղ) ՏՈՎՍՓ ՇՅՄԱՎ -10 «աք ցոկակրոչ -:ց 
(ՂՈԶՂՀԾԱՎԺՈՈՆ) ՈՎեմոՈ ՈՎՂՍՈ ւ 
ՂՈՊՄՏՈՉՈՇ ԺՈԽՎՍՂ 9'վփոցտուոոսը «գ 
ՀԳՈՆ -"Շ 
ՉԱՖՈԿՈՂ յոօոլ -"լ 
ՈՊՈ-Ե ՂՈՑԶոՅՍ ՂՈՎԻՎԻ 10 կազսավզ, -"ֆ 
ՎՂՈԶՄՄԵՍԵ 8մ4Խ ՎԶ Համ. Հաա 'ՎՈՎՓմՈՈ ՈՎՂՍՈ ' : ՂՈՎ ՂԵՈՈՓ Վոր 0 ց:վ4Նացտուռշոը -.ջ 
աղ դա ղտտ ստղ 
ՎՂՈԶՄՎԱԵՄԵ 2747 ՊԱՎՊՈՀՈՒՍՈ ՈՍՍՏԱԾ ֆոօո| ցարծայյ -:ջ 
Վրաոզմտանուրցյ 
(մը հՂՈ ՂԱԱԺՎԱԽՑՈՎ ՔՄՈՉՈՒՄԻԱԱԼ Տիր ՂՎՈՄՈՈ :5Վմգ 
փվ Մ ցնննիղ 11 Աե /ո31ն "Խմ ա ՄԱԻ «ՈԼ տր» ՀԱԽ ՈՒՐ ՅԱՆ 1 
վահաոկաղը վոբ ա 
ՓԱՍՏՈՑՈՒՄԳՂ ՂՈւՈԺՅՏՈՎ -"9 ՈՂ Ո 


մերՏՔոՇ 

ԿԱԶՄԱԿԵՐՊՈՒԹԵԱԿ Բ 


ՀԱՅԿԱԿԱՆ ԸՆՑԵՐՑ1ՍՐԱԼԻ «ՆՈՐ ՍԵՐՈՒՆԴ» ՄՇԱԿ- ՄԱՐՄՆԻ 
ՄԱՍՆԱԿՑՈՒԹԵԱՄԲ 


ԳԱԼԻՐԷԻ ԵՒ ԱՂԵՔՍԱՆԴՐԻՈՅ ՄՇԱԿՈՒԹԱՅԻՆ 
ԵՒ ՄԱՐԶԱԿԱՆ ՄԻՈՒԹԻԻՒՆՆԵՐՈՒ 
0ՐՈՒՂՆ ԲԱՆԱԽՕՍ 
ՏԻԱՐ ՊՈՂՈՍ ՍԻՄՈՆԵԱՆ 
ԳԵՂԱՐՈՒԵՍՏԱԿԱՆ ՃՈԽ ՅԱՅՏԱԳԻՐ 
եղ Աշուեստազան յայտագի»ին մէջ մեծ բաժին մը 
պիտի ունենայ Եգիպտոսի Պալէի պետական խումբին 
մենակատառուհիներէն՝ նայուհի 


ՍՈՆԻԱ ՍԱՐԳԻՍ ԶԱՄՔԸՐԹԼՆԵԱՆ) 


Երիտասարդական Ծաղկատծնի հրաւէրը, 
3 Ապրիլ 1983, Էուրըթ Մեմորիալ Հոլ: 

ՖԻԼՄ 
Ալ-Թրելլա (Բեռնակառքը) (1985) 


Տեսակ 
Գունաւոր: 


Արտադրիչ 
Աֆլամ Ալ-Լեուա' (Ֆաթհի Ռատուան եւ Ընկ.): 


Բեմադրիչ 
Սալահ Սերրի։ 


Հեղինակ 
Ֆաթհի Ռատուան (պատմութիւն, սենարիօ եւ երկխօսութիւն): 


Դերակատարներ 

Մատիհա Քամէլ (Սալուա՝ Ֆայզիի եւ Շահինազի դուստրը), Սամիր Ղանէմ 
(Սամիր), Կամիլ Ռաթէպ (Ատէլ Մէյֆ Ալ-Տին), Ահմատ Պետէյրը (Հասան), Նազիմ 
Շա'րաուի (Ֆայզի՝ Շահինազի ամուսինը եւ Սալուայի հայրը), Մարիամ Ֆախր 
Ալ-Տին (Շահինազ` Ֆայզիի կինը եւ Սալուայի մայրը), Ռաուհէյա Խալէտ 
(Նահէտի մայրը), Մէյֆ Ալլահ Մուխթար (դռնապան), ՛/Ալէյա ՛Ապտէլ Մոն՛էմ 
(Սամիրի մայրը), Սոնիա Մարգիս (Լիզա), Մոնա Մունիր, Ֆաթէն Ֆուատ 
(Նահէտ), Մակտա ՛/Ապտէլ Հալիմ, ՛Օմար Ֆաուզի (երգիչ), Մայէտ Մատէք։ 


Առաջին ցուցադրութիւն 
1985: 


Նիւթ 

"Ատէլ բժիշկ է եւ անաթոմիի փրոֆեսոր բժշկական համալսարանը: 

Կապրի իր վիլլային մէջ, կնոջ Լիզայի հետ: Վիլլային մէջ ունի լապորա- 
թուար, ուր մշակած է պատուաստումի միջոցով մարմինը զմռսող դեղ: Զմռսումը 
կը նկատէ կեանքի կենսաջուրը (օրը): 

Լիզա քնարական անձնաւորութիւն մըն է, կը սիրէ կատարել եռկա եւ դասա- 
կան պար: Մենեակին մէջ պարած ժամանակ, ՛Ատէլ թմրեցուցիչ կը խմցնէ անոր 
եւ ապա զինքը կը պատուաստէ զմռսումի դեղով ու դիակը կը տեղադրէ վիլլայի 
սենեակներէն մէկը յատուկ պատրաստուած ապակիէ ցուցափեղկի պահարանի 
մէջ ուղղահայեաց դիրքի վրայ, որպէսզի կարողանայ դիտել զինքը: 

Դռնապանին կ'ըսէ՝ որ կինը Ճճամբորդեց արտասահման: 

Սամիր եւ Սալուա սիրահարուած են: Սամիր կ'ապրի նկուղային բնակարան 
մը մօրը հետ, մինչ Սալուայի հայրը՝ Ֆայզի, կը պատկանի բարձըր դասին: Սամիր 
մասնագիտութեամբ փաստաբան է բայց մնացած է անգործ: Սալուա բժշկական 
համալսարանի ուսանողուհի է: Ֆայզի կը մերժէ աղջիկը ամուսնացնել աղքատ 
Սամիրին հետ: 

Սամիրի ընկերն է Հասան, որ անգործ է: Մօր ամուսինը Հասանը կը վտարէ 
տունէն, ռր բնակութեան համար կը փոխադրուի Սամիրի տունը: 

'Ատէլ սիրոյ խոստումով վիլլան կը հրաւիրէ համալսարանի տնօրէնի 
քարտուղարուհին՝ Նահէտ, եւ ապա նոյն միջոցներով կը զմռսէ մարմինը եւ կը 
տեղադրէ Լիզայի քով: 

'Ատէլի համալսարանական ուսանողուհին է Սալուտ: 'Ատէլ կ'ուզէ տիրանալ 
Սալուային ու դարձնել իր սեփականութիւնը եւ ամէն կերպ կը փորձէ հեռացնել 
Սամիրը: 

Սամիր կ'երթայ ՛Ատէլի վիլլան խօսելու համար Սալուայի մասին: ՛'Ատէլ 
սուրճին մէջ թմրեցուցիչ կը դնէ, բայց Հասան՝ որ դուրսը կանգնած կը հետեւէր 
ընկերոջ, վրայ կը հասնի եւ զինք կը փոխադրէ տուն: 

Նահէտի մայրը կու գայ համալսարան, աղջկան թուղթերուն մէջ կը գտնէ 
'Ատէլի լուսանկարը, կը հարցնէ ով ըլլալը եւ քարտուղարուհի Մերվաթին կը 
տեղեկացնէ, թէ աղջիկը անհանգիստ ըլլալուն պիտի բացակայի աշխատանքէ: 

Սալուա շրջանաւարտ կ՛ըլլայ համալսարանէն եւ կը դառնայ բժիշկ: 

Նահէտի մայրը կը հետեւի ՛Ատէլին եւ կ'իմանայ բնակութեան վայրը: 

'Ատէլ Ֆայզիէն կը խնդրէ Սալուայի ձեռքը: Ֆայզի ուրախութեամբ կը համա- 
ձայնի, բայց Սալուա կտրականապէս կը մերժէ, քանի որ որոշած է ամուսնանալ 
Սամիրի հետ: 

Քիչ մը դրամ վաստակելու համար, Սամիր թաքսիի վարորդ կ'աշխատի: 
Թմրեցուցիչներու վաճառական մը իրեն կ'առաջնորդէ ժողովրդական սրձարան 
մը, ուր կը ծանօթանայ պարուհի Նարկէսի հետ: Նարկէս անփոխադարձ սիրով 
կը սիրահարուի հետը եւ օգնած ըլլալու համար կը գնէ վիճակատոմս մը եւ կու 
տայ անոր: Վիճակատոմսր կը շահի 10 հազար ոսկի եւ Նարկէս կ'երթայ Մամիրի 
տունը լուրը հաղորդելու: Սամիր ուրախութեամբ կը մեկնի Նարկէսի հետ, 
ստանալու համար գումարը: 

Այդ պահուն Սամիրի բնակարանը կը գտնուէր Սալուա, որ կարծելով թէ 
Սամիր յարաբերութիւն ունի Նարկէսի հետ, վիրաւորուած կը մեկնի եւ կ՛ընդունի 
ամուսնանալ ՛'Ատէլի հետ: 

Նարկէս կը հասկնայ որ Սամիր կը սիրէ Սալուան եւ կը խոստանայ օգնել: 

'Ատէլի եւ Սալուայի հարսանեկան հանդիսութիւնն է յայտնի սրահի մը մէջ: 
Նարկէս կը վերցնէ ընկերոջ բեռնակառքը եւ Սամիրի ու Հասանի հետ կ՛երթայ 

հարսանիք, կը մենապարէ, եւ ապա երեքը միասին կ՛'առեւանգեն Սալուան ու 
բեռնակառքով կ'ուղղուին Աղեքսանդրիա տանող ճանապարհր: Ֆայզի եւ՛Ատէլ 
ինքնաշարժով կը հետապնդեն բեռնակառքը եւ կը յաջողին վերցնել ՄՍալուան։ 
Սամիր եւ Հասան բեռնակառքով կը հետեւին անոնց: 

Մինչ այդ, Նահէտի մայրը կը մտնէ 'Ատէլի վիլլան եւ կը գտնէ աղջիկն ու 
Լիզան քով-քովի դրուած ցուցափեղկներու ետեւ: Կը հեռաձայնէ ոստիկանութիւն 
եւ կ՛'ուշաթափուի: 

'Ատէլ Ֆայզին եւ Մալուան կը տանի վիլլան, կը թմրեցնէ զանոնք եւ կ'՛առաջ- 
նորդէ զմռսումի սենեակը: Կը մտնէ Սամիր ոստիկանի հետ: 

Տեսնելով որ փախուստ չկայ, 'Ատէլ կը պատուաստէ ինքզինքը եւ կ՛անշար- 


ժանայ: 


Ծանօթագրութիւն 

Սոնիա Սարգիս հանդէս կու գայ ֆիլմին սկիզը, վիլլային մէջ կատարած 
դասական մենապարով՝ Եռհան Շթրաուսի Ճռ մ6- ՏԸհծոճո Ելոսշո քօոռս վալսի 
հնչիւններուն վրայ, կարձ դերակատարութեան հետ միասին: Պարը խորհրդա- 
պաշտական է եւ մթնոլորտային նախապատրաստութիւնն է 'Ատէլի դաժանու- 
թեան: 

ՀԱՀ Լ-2622թ:" հիր): 


2» ՀԷ. 
«2-ի ԱՆ 
աշա ոով «եա 


2)5:1ն 


Նանան Մա: 


5-72 «4»Ա114)մ» 
թան «2 


-աԶՈա--ո8 «2.3. 2ժ9Ա1ո.- է: 


2.2 


22 


աաա, (Մ/Պ ՄԵՇԳՀ.: 


. Ալ-Թրելլա (1985) ֆիլմին ազդ-պաստառը: 
Գրուած է «Սոնիա Սարգիս (Եգիպտոսի առաջին պալերինա)»։ 

:ոզծժո:յյ վրա մզ ովեմոր տվղսղր 
(Տ861) ուզա ցյ-էղ 

Հոզմովյ |վրուղ զ ովեմուր տվդսրղ 
(5861) ոմԻլմցյ-նղ 

:ոզժովյյ վրա զ ովեմոր տվղսր 


. 


(961) ռԱզմցյ-1ո 

:ովեմող տվղսղ 
(Տ861) ողմշ7-նղ 


"ԷԼ):ԱԷՒ 

:ովեմող տվղսղ 
(6861) ողմշ7-Լղ 


ա 


` 
ւ խա 

փառաւոր յաջողութիւն մը», Արեւ, Գահիրէ, 18 Յունուար 1969, ԾԳ. տարի, թիւ 15.229, 
էջ 2: 

12. Ներկայ մը, «Երիտասարդական Ծաղկատօնը ոգեւորեց եգիպտահայութեանը», 
Ջահակիր, 13 Ապրիլ 1978, թիւ 711, էջ 1, 3: 

13. «Հայկական Ընթերցասրահի Նոր Սերունդ մշակութային միութեան կազմակեր- 
պած Երիտասարդական Ծաղկատօնը աննախընթաց յաջողութիւն արձանագրեց», 
Ջահակիր, 21 Ապրիլ 1983, թիւ 929, էջ 1, 3: 

14. Պ. Գ., «Երիտասարդական Ծաղկատօնն ու յոբելինական պարահանդէսը փայլուն 
յաջողութիւն արձանագրեցին», Ջահակիր, 14 Մայիս 1992, թիւ 1253, էջ 1-3: 


15. Ֆիլմի դիտարկութիւն: 
«Ալ-Թրելլա (1985)», 61Ըւոճոոճ.Շօոռ, հէէքտ://616ւոճոր.ԸՕ/5/01Է/ 1754953/ (արաբերէն): 

ԲՈՎԱՆԴԱԿՈՒԹԻՒԻՆ 


ԴԱՍԱԿԱՆ ՊԱՐԸ ԵԳԻՊՏՈՍԻ ՄԷՋ 


1. Պատմական ակնարկ 

2. Եգիպտական նուագացանկ 

Յ. Հայերը եգիպտական պալէի մէջ 
Էլէոնորա Գրիգորեան 
Մարկ Մնացականեան 
Գայեանէ եւ Սպարտակ 
Մարիամ Կարապետեան 
Հրանդ Քէշիշեան 

Ծանօթագրութիւններ 


ՍՈՆԻԱ ՄԱՐԳԻՍ 


ԿԵՆՍԱԳՐԱԿԱՆ ԱԿՆԱՐԿ 
ՖԻԼՄ 

Ալ-Թրելլա (Բեռնակառքը) (1985) 
Ծանօթագրութիւններ 


ԷԻ ԷԲ ՕՀՎՎՀՎՎԺՇ(ՈՕ 


- ՓՕ 


15 
38 
38 
47 


49 


ՅԱՒԵԼՈՒԱԾՆԵՐ ՋԱՀԱԿԻՐ ՇԱԲԱԹԱԹԵՐԹԻ 
2016 


Յաւելուած Ա. 
Չորս հարցազրոյց Հրանդ Տինքի հետ, նախաբան Հայկ Աւագեան (59 էջ) 


Յաւելուած Բ. 
Հայր Լեւոն ԶԷքիեան, Մեծ Եղեռնի հարիւրամեակ յիշողութիւն եւ մարտահրա- 
ւէր (դասախօսութիւե) (40 էջ) 


Յաւելուած Գ. | 
Թէոդիկի նամակները Արարատ Քրիսեանին, խմբագիր Հ. Աւագեան (61 էջ) 


Յաւելուած Դ. 
Հայկ Աւագեան, Փարիզի Քոմիւնը, Կայսրութիւերը եւ հայոց ցեղասպանութիւնը. 
մարքսիսթական-անարշիսթական ընթերցում մը (202 էջ) 


2017 


Յաւելուած Ե. 
Էռքոտոո ձ. Շօ. երաժշտական ընկերութիւնը (ըստ ազդագիրներու եւ յայտագիր- 
ներու), հաւաքեց Հ. Աւագեան (317 էջ) 


Յաւելուած Զ. 


Աղեքսանդրիոյ հայկական երաժշտական կեանքի ուրուագիծ (ըստ ազդագիր- 
ներու եւ յայտագիրներու), հաւաքեց Հ. Աւագեան (201 էջ) 


Յաւելուած Է. 

Խմբավար եւ երաժշտահան Հայկ Սարգիսեանի Եգիպտոսի շրջանի գործունէու- 
թեան ուրուագիծ (ըստ վաւերաթուղթերու եւ փաստագրութիւեներու), հաւաքեց 
եւ պատրաստեց՝ Հայկ Աւագեան (561 էջ) 


Յաւելուած Ը. 

Դաշնակահար եւ մանկավարժ Նուարդ Տամատեանի կեանքի ուղեգրութիւնը 
(ըստ վաւերաթուղթերու եւ փաստագրութիւններու), հաւաքեց եւ պատրաստեց՝ 
Հայկ Աւագեան (546 էջ) 

Յաւելուած Թ. 
Ուրուագիծ Գոհար Գասպարեանի Եգիպտոսի շրջանի գործունէութեան (1940- 
1948), պատրաստեց Հայկ Աւագեան (88 էջ) 


Յաւելուած Ժ. 
Տիրան Կարապետեան. յօդուածներ իր մասին, եկարներու ալպոմ (ծննդեան 135- 
ամեակին առիթով), հաւաքեց Հ. Աւագեան (73 էջ) 


Յաւելուած ԺԱ. 
Վանիա Էքսէրճեան. բազմերանգ աշխարհ մը համակ կենսունակութեամբ, 
պատրաստեց Հայկ Աւագեան (53 էջ) 


2018 


Յաւելուած ԺԲ. 
Արփիար Արփիարեանի սպանութեան 110-ամեակին առիթով 
Ա.- Հայկ Աւագեան, Արփիար Արփիարեանի սպանութիւեր (155 էջ) 


Յաւելուած ԺԳ. 

Արփիար Արփիարեանի սպանութեան 110-ամեակին առիթով 

Բ.- Արփիար Արփիարեանի լոնտոնեան թղթածրարը Գահիրէի մէջ, պատրաս- 
տեց՝ Հայկ Աւագեան (497 էջ) 


Յաւելուած ԺԴ. 

Արփիար Արփիարեանի սպանութեան 110-ամեակին առիթով 

Գ.- Մարդը ընդդէմ մարդու. մահափորձեր եւ սպանութիւններ հայկական օրի- 
նակով (1890-1908), հաւաքեց՝ Հայկ Աւագեան (169 էջ) 


Յաւելուած ԺԵ. 
2008 Մարտ 1-ը ըստ նոռջեռտ-ի, Ճ1:-ի եւ Հետքի (10-ամեակին առիթով), 
հաւաքեց Հայկ Աւագեան (625 էջ) 


Յաւելուած ԺԶ. 
Հայկ Աւագեան, Թաւշեայ Յեղափոխութիւն Հայաստանի մէջ. Ա. փուլ (13 - 23 
Ապրիլ 2018) (32 էջ) 


Յաւելուած ԺԷ. 
Հայկ Աւագեան, Թաւշեայ Յեղափոխութիւն Հայաստանի մէջ. Բ. փուլ (25 Ապրիլ 

-1 Մայիս 2018) (58 էջ) 


Յաւելուած ԺԸ. 
Արմենակ Շահ-Մուրատեան. ժամանակագրութիւն, յօդուածներ, երգացանկ, 
պատրաստեց Հայկ Աւագեան (580 էջ) 


Յաւելուած ԺԹ. 
Գոհարիկ Ղազարոսեան. ցանկ ստեղծագործութիւններու, սկաւառակագրու- 
թիւն, պատրաստեց Հայկ Աւագեան (160 էջ) 


Յաւելուած Ի. 

Մարուշ Երամեան, Ուրուանկար 1965-1995 թուականներու Սփիւռքահայ բա- 
նաստեղծութեան, ներածութիւն՝ Հայկ Աւագեան, գնահատանքի խօսք՝ Արմենակ 
Եղիայեան (182 էջ) 


2019 


Յաւելուած ԻԱ. 


Քիրազ. ընտրանի եգիպտական շրջանի երգիծանկարներու, հաւաքեց՝ Հայկ 
Աւագեան (81 էջ) 


Յաւելուած ԻԲ. 
Հայկ Աւագեան, Վահան Թէքէեանի յօդուածները Արեւ լրագիրին մէջ. հնարաւո- 


րութիւն թէ դիմադրութիւն (124 էջ) 


Յաւելուած ԻԳ. 
Հայկ Աւագեան, Արամ Խաչատրեանի ընկալումը եգիպտական շրջանակներու 
մէջ. փոխուող յարացոյցներ (250 էջ) 


Յաւելուած ԻԴ. 
Վարան Ոյժ, Յակինթի պարտէզը (բանաստեղծութիւն), նախաբան՝ Հ. Աւագեան 
(52 էջ) 


Յաւելուած ԻԵ. 

Եւգենեա Արիստակեան, Յուշեր գաղութահայ կեանքից, տեքստի կազմող, 
առաջաբանի եւ ծանօթագրութիւնների հեղինակ Արծուի Բախչինեան, ներածու- 
թիւն Հ. Աւագեան (264 էջ) 

Յաւելուած ԻԶ. 
Արշակ Ալպօյաճեան, Պատմութիւն հայ ազատագրական շարժման. դասախօ- 
սութիւեներու շարք, հրատարակութեան պատրաստեց Հայկ Աւագեան (101 էջ) 


Յաւելուած ԻԷ. 

Կոմիտաս վարդապետի ծննդեան 150-ամեակին առիթով 

Ս.- Կոմիտաս վարդապետ, Տարբերակներ դաշնակի ստեղծագործութիւններու, 
խմբագրութիւն եւ ծանօթագրութիւն Հայկ Աւագեան (160 էջ) 


Յաւելուած ԻԸ. 

Կոմիտաս վարդապետի ծննդեան 150-ամեակին առիթով 

Բ.- Հայկ Աւագեան, Կոմիտաս վարդապետի բաց ստեղծագործութիւն հասկացո- 
ղութիւնը. տարբերակներ եւ ինքնատարբերակներ Կոմիտասի թեմայով (89 էջ) 


Յաւելուած ԻԹ. 

Կոմիտաս վարդապետի ծննդեան 150-ամեակին առիթով 

Գ.- Հայկ Աւագեան, Մշոյ Մ. Կարապետ վանքի մշակութային ժառաեգութիւեր եւ 
Կոմիտաս վարդապետի Մշոյ Շորորը (127 էջ) 


Յաւելուած Լ. 

Կոմիտաս վարդապետի ծննդեան 150-ամեակին առիթով 

Դ.- Ձայնագրեալ Պատարագը Կոմիտաս վարդապետի սրբագրութեամբ (ըստ 
Փարիզի Նուպարեան Մատենադարանի ինքնագիր նիւթերուն), պատրաստեց՝ 
Հայկ Աւագեան (348 էջ) 


2020 


Յաւելուած ԼԱ. 
Տիգրան Գէորգեան, Երկեր երեք հատորով, Ա. հատոր, Ուսումնասիրութիւններ, 
հաւաքեց եւ հրատարակութեան պատրաստեց Հայկ Աւագեան (370 էջ) 


Յաւելուած ԼԲ. 
Տիգրան Գէորգեան, Երկեր երեք հատորով Բ. հատոր, Մատենագիտութիւններ, 
հաւաքեց եւ հրատարակութեան պատրաստեց Հայկ Աւագեան (141 էջ) 


Յաւելուած ԼԳ. 


Տիգրան Գէորգեան, Երկեր երեք հատորով, Գ. հատոր, Զանազան գրութիւններ, 
հաւաքեց եւ հրատարակութեան պատրաստեց Հայկ Աւագեան (408 էջ) 

Յաւելուած ԼԴ. 

Մասիս Պետրոսեան, Կենսագրութիւն Ապահ Պետրոսեանի եւ քննական պատ- 
մութիւն Զէյթունի 1895ի պատմական մեծ ապստամբութեան, հրատարակու- 
թեան պատրաստեցին՝ Տիգրան Գէորգեան եւ Հայկ Աւագեան (392 էջ) 


Յաւելուած ԼԵ. 

Հայկ Աւագեան, Ալեքսանդր Խատիսեանի պատմական այցելութիւնը Եգիպտոս 
եւ Հայաստանի Անկախութեան Փոխառութիւնը. ուղի մը հաւաքականութենէ 
դէպի անձնականութիւն (80 էջ) 


Յաւելուած ԼԶ. 
Հայկ Աւագեան, Զապէլ Եսայեանի երկու այցելութիւեները Եգիպտոս (1918-1920) 
(38 էջ) 


Յաւելուած ԼԷ. 
Գաբրիէլ Լէքէճեան, Ժողովածու լուսանկարներու երկու հատորով, Ա. հատոր, 
հաւաքեց եւ նախաբանը գրեց Հայկ Աւագեան (549 էջ) 


Յաւելուած ԼԸ. 
Գաբրիէլ Լէքէճեան, Ժողովածու լուսանկարներու երկու հատորով, Բ. հատոր, 
հաւաքեց եւ նախաբանը գրեց Հայկ Աւագեան (573 էջ) 


2021 
Յաւելուած ԼԹ. 
Հայկ Աւագեան, Ուրուագիծ ջութակահար Ժիրայր Գանթարձեանի Եգիպտոսի 
շրջանի գործունէութեան (1931-1953) (83 էջ) 
Յաւելուած Խ. 
Հայկ Աւագեան, Ուրուագիծ երգչուհի-դերասանուհի Վալանթին Ամիրայեանի 
Եգիպտոսի շրջանի գործունէութեան (1920-1931) (66 էջ) 


Յաւելուած ԽԱ. 
Հայկ Աւագեան, Եգիպտական սինեմայի առաջին հայ դերասանները (66 էջ) 


Յաւելուած ԽԲ. 
Հայկ Աւագեան, Եգիպտական սինեմայի առաջին հայ աստղը Ֆայրուզ (250 էջ) 

Յաւելուած ԽԳ. (43) 


Հայկ Աւագեան, Եգիպտական սինեմայի հայ պարուհիներ. Ա. Արեւելեան 
պարուհի Հոտա Շամս Ալ-Տին (328 էջ) 


Յաւելուած ԽԴ. (44: 


Հայկ Աւագեան, Եզիպտական սինեմայի հայ պարուհիներ. Բ. Արեւելեան 
պարուհիներ Հերմին եւ Ծովինար (404 էջ) 


Յաւելուած ԽԵ. (45) 


Հայկ Աւագեան, Եգիպտական սինեմայի հայ պարուհիներ. Գ. Դասական 
պարուհի Սոնիա Սարգիս (55 էջ) 

